หุ้นดาวโจนส์ปิดพุ่ง 166.03 จุด
ดัชนีดาวโจนส์ตลาดหุ้นนิวยอร์กปิดส่งท้ายปีพ.ศ. 2555 พุ่งขึ้น 166.03 จุด จากความหวังสหรัฐเลี่ยงหน้าผาการคลัง
1 ม.ค. 2556

ดัชนีดาวโจนส์ตลาดหุ้นนิวยอร์กปิดส่งท้ายปีพ.ศ. 2555 พุ่งขึ้น 166.03 จุด จากความหวังสหรัฐเลี่ยงหน้าผาการคลัง
ดัชนีเฉลี่ยอุตสาหกรรมดาวโจนส์พุ่งขึ้น 166.03 จุด หรือ 1.28% ปิดที่ 13,104.14 จุด ดัชนี S&amp;P 500 เพิ่มขึ้น 23.76 จุด หรือ 1.70% ปิดที่ 1,426.19 จุด ดัชนี Nasdaq พุ่งขึ้น 59.20 จุด หรือ 2% ปิดที่  3,019.51 จุดตลาดหุ้นนิวยอร์กได้รับแรงหนุนจากความคาดหวังที่ว่าสหรัฐจะตกลงกันได้ในเรื่องการหลีกเลี่ยงภาวะหน้าผาการคลัง หลังจากประธานาธิบดีบารัค โอบามา กล่าวว่า การทำข้อตกลงเพื่อยับยั้งการปรับขึ้นภาษียังคงมีความหวัง ขณะที่นายมิทช์ แมคคอร์เนลล์ เจ้าหน้าที่ระดับสูงของวุฒิสภาสังกัดพรรครีพับลิกันกล่าวว่า สภาคองเกรสให้จะบรรลุข้อตกลงเพื่อหลีกเลี่ยงหน้าผาการคลัง
นักลงทุนจับตาดูการเจรจาเพื่อหลีกเลี่ยงภาวะหน้าผาการคลัง หรือภาวะที่มาตรการปรับขึ้นภาษีและปรับลดงบรายจ่ายขนาดใหญ่วงเงิน 6 แสนล้านดอลลาร์ของรัฐบาลสหรัฐจะเริ่มมีผลบังคับใช้โดยอัตโนมัติในวันที่ 1 ม.ค. 2556  ถ้าประธานาธิบดีโอบามา และสภาคองเกรสไม่สามารถบรรลุข้อตกลงได้ทันก่อนเส้นตายในเวลาเที่ยงวันนี้ตามเวลาไทย ซึ่งอาจจะทำให้เศรษฐกิจสหรัฐเผชิญภาวะถดถอย
นอกจากนี้ ตลาดยังได้รับแรงหนุนหลังจาก HSBC Holdings เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนเดือนขยายตัวสู่ระดับ 51.5 ในเดือนธ.ค. ซึ่งเป็นระดับสูงสุดในรอบ 19 เดือน จากสถิติเดือนพ.ย.ที่ 50.5 ซึ่งสะท้อนให้เห็นว่าเศรษฐกิจจีนยังคงมีการขยายตัว